दिनै 16 नभेम्बर माहारियारि खौरां बिजों सान। माहारियारि खौरां बिजों सानखौ हादोत दाब दाब ओन्सोलफोराव फालिनायजों लोगोसे आसाम आरो बिटिआरनि गुबुन गुबुन ओनसोलफोरावबो फालिदों। बे बायदिनो कक्राझारआवबो कक्राझार प्रेस क्लाब आरो जिल्ला खुंथायनि जुथायै बान्जायनायाव कक्राझार प्रेस क्लाबआव दिनै माहारियारी खौरां बिजों सानखौ फालिनाय जायो। हाबाफारि बायदियै आफादनि फिरफिला बिरहोनाय मुंख्लंफोरनो बिबारजों मान बावनाय आरो सानजौफुआव मोनसे गेवलां जथुमबो खुंफुंनाय जायो बे हाबाफारियावनो कक्राझार जिल्लानि जिल्ला बेंगिरि भास्कर फुकनजों लोगोसे बुंथिगिरि आलासि महरै बाहागो लायो कक्राझार जिल्ला सावस्रि बिफाननि DPM उत्तर कुमार ब्रह्म आरो बिटिसिनि सुबुं फोनांजाब बिफाननि सेकरिटारि समेसर बसुमतारीआ।